**แนวปฏิบัติในการขออนุมัติเปลี่ยนแปลงเงินงบประมาณรายจ่ายประจำปีงบประมาณ**

1. ก่อนขออนุมัติเปลี่ยนแปลงรายการ หน่วยงานต้องตรวจสอบแผน/ผลการดำเนินงาน และ ผลการเบิกจ่ายว่าเป็นไปตามแผนที่กำหนดหรือไม่ มีเงินงบประมาณเพียงพอหรือไม่ หากมีเงินงบประมาณเพียงพอ ให้หน่วยงานเสนอขออนุมัติโอนเปลี่ยนแปลงรายการได้ พร้อมทั้งชี้แจงเหตุผลความจำเป็นที่เป็นสาระสำคัญ เพื่อประกอบการพิจารณา

2. การจัดซื้อครุภัณฑ์เพื่อทดแทนของเดิม ให้ระบุหมายเลขครุภัณฑ์ อายุ และ สภาพการใช้งาน เหตุผลความจำเป็น ประโยชน์ และผลกระทบต่อการปฏิบัติงานในภารกิจหากไม่ได้รับการอนุมัติให้ซื้อทดแทน กรณีที่จัดซื้อครุภัณฑ์รายการใหม่ หรือเพิ่มเติม ให้พิจารณาเฉพาะรายการที่มีความจำเป็น พร้อมทั้งชี้แจงเหตุผลความจำเป็น ระบุจำนวน คุณลักษณะของครุภัณฑ์และประมาณการราคาให้ชัดเจนโดยอิงมาตรฐานราคากลาง และให้แนบใบเสนอราคาด้วย

3. กรณีสิ่งก่อสร้างหรือการปรับปรุงซ่อมแซมสิ่งก่อสร้าง ให้ระบุอายุและสภาพการใช้งาน รูปแบบ รายการ และประมาณการราคา ราคากลาง (ควรมีรูปภาพประกอบการพิจารณา) เหตุผลความจำเป็น ประโยชน์ที่จะได้รับ ผลกระทบต่อการปฏิบัติงานในภารกิจหากไม่ได้รับอนุมัติ

4. จัดทำหนังสือขออนุมัติโอนเปลี่ยนแปลงงบประมาณรายจ่าย และแนบแบบขอโอนเปลี่ยนแปลงฯ พร้อมระบุผลผลิต กิจกรรมหลัก งบรายจ่าย และรายการ สามารถ Download แบบฟอร์มทาง Website กรมสนับสนุนบริการสุขภาพ กองคลัง งบประมาณ